આ પ્રમાણે બ્રાહ્મણે શ્રાપ આપ્યો કે તરત રેવતી નક્ષત્ર પૃથ્વી ઉપર કુમુદ પર્વત ઉપર પડ્યું તે સ્થાને મોટો ખાડો થઇ ગયો અને કુમુદ પર્વતનો તે ભાગ ગળવા લાગ્યો. ત્યારે તે સુવર્ણનો થઇ ગયો, તે પછી તે ખાડામાંથી રેવતી નામની કન્યા ઉત્પન્ન થઇ. તેને પ્રમુંચ નામના એક મહાત્મા લઇ ગયા અને પાલન પોષણ કરી મોટી કરી. જ્યારે તે ઉંમર લાયક થઇ ત્યારે દુર્દમ નામના રાજા સાથે પરણાવી અને તેનાથી રૈવત નામનો મન્વંતરનો અધિપતિ પુત્ર થયો. તે પ્રમુંચ મુનિએ રેવતી નક્ષત્રને ચંદ્રનાં સંયોગમાં આકાશમાં સ્થાપન કર્યું.